Efter for tredje gang at skulle gå ned i vores lokale TDC butik med spørgsmålet: Hvordan kan det være, vores regning ser sådan her ud? Og eftersom medarbejderne dernede ikke kunne hjælpe os, og kundeservice har LUKKET i weekenden (fair nok med søndag, herregud, men lørdag? Hvornår skal en FULDTIDS-ARBEJDENDE kunde så ringe??), tænker vi, at der ikke er nogen anden udvej, end at give en røvdårlig anmeldelse på Trustpilot - hvilket vi, umiddelbart, også føler os i den gode ret til!
Samarbejdet med TDC begynder med en bestilling af HomeTrio til halv pris første måned med den store pakke, hvorefter vi skulle vælge pakke og så ville det køre efter valgte pakke derfra. Vi blev enige om at trappe ned til den mellemste pakke, men nåede ikke at gøre noget, før næste regning kom ind og skulle betales ASAP. Vi gik ned og spurgte, hvorfor vi allerede var blevet opkrævet den store, når vi ikke havde valgt endnu og fik at vide, at det kørte af sig selv, hvis man ikke gjorde noget. OK - den tog vi på os, og vi blev desuden foreslået en HomeTrio med mobil - det var jo åndssvagt, at vi betalte for en fastnettelefon, som vi ikke havde. Vi blev lokket med, at der sagtens kunne tilknyttes to mobiler, men vi var i forvejen skeptiske og valgte derfor kun at prøve med min kærestes mobil - BIG MISTAKE!!! Vi ville også være sikre på, at det KUN ville koste de 5 kr. ekstra oveni tidligere abonnement, som sælgeren så fint stod og lovede - altså UDEN oprettelsesgebyr og ekstra tillæg! Hvilket vi, helt skåret ud i pap, også blev lovet. Indtil regningen kom. Vupti, et ordentligt oprettelsesgebyr og en masse andet fis, vi troede, vi havde lagt vægt på, at vi IKKE var interesseret i. Endnu engang måtte vi ned og klage - den unge mand ringede pænt kundeservice op og fik fjernet oprettelsesgebyr m.m., og vi gik hjem med en følelse af, at det jo som sådan var fint nok, men vi gruede for, hvad der ville stå på næste regning. OG MED RETTE! For i dag har vi fået en regning på HomeTrio-abonnementet (som stiger pr. 1. januar, men reelt set er ok) + 99 kr. for se og optag (som TILSYNELADENDE skal opsiges, hvis man ikke ønsker det - TRODS vi ALDRIG er blevet oplyst om, at den funktion kostede noget og skulle opsiges, samt at vi ALDRIG er blevet opkrævet den på TIDLIGERE regninger??), og , hold nu fast, 1.166,40 kr. for min kærestes mobilabonnement FOR ÉN MÅNED!! Hvoraf de 1.104,60 kr. skyldes dataforbrug - på trods af, at han har modtaget en SMS fra TDC, hvori der ordret stod: "Dit dataforbrug har nået forbrugsgrænsen. Yderligere forbrug TAKSERES IKKE, men hastigheden nedsættes i regningsperioden." Nå, så det gør det ikke? Hvad er det så, vi skal betale for? Desuden blev vi af forrige sælger vist en oversigt over abonnementet der følger med HomeTrio Mobil, der hedder 4 timers tale - der vel at mærke inkluderer 1 GB data. Det er bare ikke lige sådan det hænger sammen, når man parrer abonnementet med sin HomeTrio-aftale. Så får man nemlig KUN 500 MB, fandt vi ud af i dag. Og hvor står det? INGEN STEDER. Slår man det op på nettet står der nemlig, at man får 4 timers tale abonnementet OG i en infoboks, at man får 500 MB EKSTRA data - og når der er nogen, der siger ekstra til mig, går jeg ud fra, at det er udover de allerede lovede GB, ikke at det er det tilladte forbrug i alt. 
Øv altså, TDC, vi trodsede rasende familiemedlemmers og venners råd, da vi blev kunde hos jer, og hvad får vi tilbage? Totalt latterligt høje og uigennemskuelige regninger, som selv jeres egne medarbejdere ikke kan se retfærdigheden i - ham, vi talte med i dag, virkede i hvert fald også overrasket. Og åbn så jeres kundeservice i weekenden - i hvert fald om lørdagen. Jeg skal vel også have mulighed for at kunne tjene penge til at betale de voldsomme regninger, I sender mig, ik? SUK! Aldrig mere...

M.v.h. To meget frustrerede unge mennesker, Martin Tindø Lyngberg og Nynne Kjøller-Svarre